
ESG-politik 


1. Introduktion 

DanPilot varetager den lovfastsatte forsyningspligt og stiller lods til rådighed i danske farvande. 
Kernen i DanPilots virksomhed er således at skabe sikkerhed til søs og i havn. Sikkerhed er 
ligeledes kernen i det samfundsansvar, som DanPilot løfter hver dag døgnet - og året rundt, og 
sikkerhed er derfor en vigtig del af DanPilots "ESG-politik", som omfatter miljømæssige, sociale 


og ledelsesmæssige forhold. 


ESG-politikken vedtages af bestyrelsen og gælder for DanPilot, herunder også for alle 
medarbejdere i DanPilot. De i denne politik beskrevne holdninger, værdier og ambitioner er 
således principper, som DanPilot forpligter sig til at efterleve og som omverdenen til enhver tid 


skal kunne holde DanPilot ansvarlig for. 


Formålet med denne politik er at beskrive rammen og ambitionerne for DanPilots arbejde med 
ESG. 


2. Rammer 

Årsregnskabsloven stiller krav om, at ledelsesberetningen skal indeholde en redegørelse om 
samfundsansvar, som hidtil har udmøntet sig i DanPilots årlige CSR-rapportering. Som en del af 
”Green Deal” har EU kommissionen besluttet at øge kravene til rapportering om virksomheders 
bæredygtighed. Fra og med 2025 skal alle store virksomheder - herunder DanPilot - således 
rapportere om deres arbejde med bæredygtige omstillinger, herunder i deres værdikæde, samt 
give omfattende oplysninger om forbrug, udledninger mv. 

Rapporteringskravene omfatter også fortsat sociale forhold, oplysninger om medarbejderne, 
menneskerettigheder, påvirkninger på omgivende samfund samt oplysninger om 


selskabsledelse. 
DanPilots arbejde med ESG er grupperet inden for de følgende hovedområder: E = Miljø, S = 
Sociale forhold, G = Governance, herunder bl.a. DanPilots virksomhedsledelse og holdning til 


anti-korruption og bestikkelse. 


DanPilots årlige ESG-rapport udarbejdes i forbindelse med aflæggelse af årsrapport. 


3. Miljø 

For DanPilot betyder det: DanPilot er i sit virke med til at skabe sikkerhed og dermed også 
direkte med til at forebygge forurening af danske farvande med olie og andre miljøskadelige 
stoffer. DanPilot er i hverdagen "øjne til søs" for de danske myndigheder, der har ansvar for 
havmiljøet. Endelig arbejder DanPilot målrettet med at minimere miljø- og klimabelastningen af 


egne aktiviteter både til vands og på land. 


Ambition: DanPilot støtter og tilskynder initiativer til og udvikling af udbedring af miljø- og 
klimaudfordringer. Det er DanPilots ambition og formål at arbejde for, at flest mulige skibe tager 
lods ombord gennem danske farvande samt ind og ud ad danske havne. Det sker gennem 
løbende udvikling og tilpasning af produkter samt præsentation af samme for kunder og 
potentielle kunder. Derved forebygges havarier og deraf følgende forurening af farvandene. 
DanPilot udfører et pionerarbejde med udvikling af metoder til landbaserede lodsningsformer, 
der yderligere kan øge brugen af lods. Der arbejdes målrettet på at nedbringe miljø- og 
klimabelastningen ved sejlads i lodsbåde gennem optimering af materiel, adfærd og brændstof. 
Tilsvarende arbejdes målrettet på at nedbringe landtransport i biler ved at flytte mest mulig 
transport over på kollektive løsninger, samt ved øget brug af fjernlodsning lodsningsformer, som 
tilsvarende vil nedbringe DanPilots klimabelastning. Endelig arbejdes løbende med at nedbringe 
affald og øge genbrug i alle DanPilots lokationer på land. Der rapporteres på de nævnte emner 


i den årlige ESG-rapportering. 


4. Sociale forhold 


4.1 Menneskerettigheder 

For DanPilot betyder det: Menneskerettighederne er universelle og søger at beskytte alle 
individer. Menneskerettighederne angår både borgerlige og politiske rettigheder og økonomiske, 
sociale og kulturelle rettigheder, hvor sidstnævnte indeholder krav om sikring af borgernes 
fundamentale livsvilkår. Retten til sikkerhed er i DanPilots optik en implicit del af 
menneskerettighederne, som samtidig udgør kernen i DanPilots virksomhed, idet DanPilots 


virksomhed er at skabe sikkerhed til søs og i havn i Danmark. 


Ambition: DanPilot støtter og respekterer beskyttelsen af internationalt proklamerede 
menneskerettigheder inden for virksomhedens indflydelsesområde. Det er DanPilots ambition at 
bringe antallet af hændelser for de skibe, som DanPilot lodser samt for DanPilots egne lodsbåde, 
ned på nul. Dette dokumenteres løbende gennem dels indberetninger af "nærved hændelser" og 


"hændelser", dels ved en række aktivt forebyggende aktiviteter, hvor DanPilot uddrager læring 


af den majoritet af aktiviteter, som er vellykkede, samt løbende analyserer risici og adækvate 


afværgeforanstaltninger. 


4.2. Arbejdstagerrettigheder 


For DanPilot betyder det: Kompetente og udhvilede medarbejdere er en forudsætning for, at 


DanPilot kan løfte sit lovfastsatte samfundsansvar med at skabe sikkerhed til søs og i havn, og 
derfor er det især uddannelse og udvikling af medarbejderne, ret til ordnede arbejdsforhold, 
ligestilling og organisationsfrihed, der er i fokus for DanPilots arbejde på dette 


område. 


Ambition:  DanPilot støtter og respekterer de definerede såvel som generelle 
arbejdstagerrettigheder. Det er DanPilots ambition løbende at uddanne og udvikle 
medarbejderne samt at gennemføre aktiviteter, som har til formål at forbedre medarbejdernes 
arbejdsglæde, samarbejde, arbejdsforhold, jobindhold samt læring og udvikling på 
arbejdspladsen. Alle vagtbærende medarbejdere skal være udhvilede før opgaveløsning, og det 
sikres ved optimale faciliteter til hvile samt en nøje registrering af arbejds- og hviletid for hver 
enkelt medarbejder. Det er ligeledes DanPilots ambition at arbejde aktivt for mangfoldighed og 
for at tiltrække flere kvinder til de maritime erhverv med henblik på at få en mere ligelig fordeling 
af køn blandt medarbejderne og dermed forbedre kønsdiversiteten både på et konkret og 


generelt niveau. 


4.3. Kunder 

Ved at skabe sikkerhed i havn og til søs og samtidig levere en pålidelig og kompetent service til 
tiden, ønsker DanPilot at skabe en høj grad af tilfredshed hos sine kunder. DanPilot arbejder 
således løbende på at forbedre kundetilfredsheden. Der udsendes i den forbindelse en årlig 
kundetilfredsundersøgelse, hvor kunderne kan angive hvor tilfredse de har været med DanPilots 
ydelser i det forgangne år. Kundernes tilbagemeldinger er vigtige for at sikre en kontinuerlig 


forbedring af DanPilots ydelser. 


5. Governance 


5.1. Anti-korruption og bestikkelse 
For DanPilot betyder det: Sikkerhed kan ikke gradbøjes, og derfor kræver løsningen af DanPilots 


kerneopgave, at alle former for korruption og bestikkelse modarbejdes aktivt og effektivt. 
Danmark er blandt de mindst korrupte lande i verden, hvorfor arbejdet mod korruption er 
bredere og derfor også gælder i forhold til interessekonflikter, donationer, interaktion med 


leverandører og samfund samt omgang med gaver. 


Ambition: DanPilot har nultolerance over for og modarbejder enhver form for korruption, 
herunder afpresning og bestikkelse. DanPilot tror på, at tæt dialog og samarbejde er afgørende 
for at være en del af og aktivt bidrage til samfundet. Det er samtidig DanPilots ambition at have 
klarhed og transparens i alle relationer til samarbejdspartnere - det være sig kunder, 
myndigheder, leverandører og det omgivende samfund i al almindelighed - med henblik på at 
sikre sunde relationer og forebygge enhver form for korruption, kammerateri, vennetjenester 
og tilsvarende. DanPilot har udarbejdet en politik mod anti-korruption og etableret en 


whistleblowerordning som ultimativ sikring af en sund og antikorrupt virksomhedskultur. 


Whistleblowerordningen skal give ansatte, leverandører m.fl. mulighed for anonymt at meddele 
en ekstern whistleblowerinstans om uetisk eller ulovlig virksomhedsledelse som for eksempel 
nepotisme, underslæb eller korruption. Whistleblowerordningen kan tilgås fra DanPilots 


hjemmeside eller via følgende link: https://danpilot.dk/about-danpilot/whistleblower/ 


5.2. Compliance i forhold til databehandling og cybersikkerhed 

DanPilot forpligter sig til kontinuerligt at sikre, at DanPilot overholder den til enhver tid gældende 
persondataretlige lovgivning, herunder bl.a. GDPR og NIS2. Herunder har DanPilot bl.a. fokus 
på at beskytte medarbejdernes oplysninger og at sikre, at alle DanPilots medarbejdere er 
tilstrækkeligt uddannet i datahåndtering, så databrud og it-nedbrud i videst muligt omfang 
udgås. I samarbejde med DanPilots DPO, laves der en årlig gennemgang af DanPilots indsats i 
forhold til GDPR. 


Eftersom DanPilot udgør kritisk infrastruktur og eventuelle it-nedbrud kan have store 
konsekvenser for DanPilots virksomhedsførelse, arbejder DanPilot kontinuerligt på at styrke 
cybersikkerheden, så DanPilot er bedst muligt stillet i det tilfælde, at DanPilot skulle blive ramt 
af et større eller mindre it-nedbrud. Det vurderes som minimum årligt, hvorvidt der er behov for 


en yderligere styrkelse af DanPilots indsats i forhold til cybersikkerhed. 


5.3. Åben og ordentlig virksomhedsledelse 

Som en selvstændig offentlig virksomhed, er DanPilot forpligtet til at overholde den til enhver til 
gældende selskabsretlige lovgivning samt anden lovgivning, der er relevant for DanPilots 
virksomhed. DanPilot er i den forbindelse forpligtet til at sikre uafhængighed af bestyrelsen i 
DanPilot og samtlige datterselskaber, hvilket sikres ved håndhævelse af forretningsordener og 
vedtægter. Ved bl.a. at inddrage DanPilots bestyrelse i sager af større betydning og ved løbende 
at holde bestyrelsen orienteret om status i DanPilot, er det derudover DanPilots hensigt at sikre 


en åben og ordentlig virksomhedsledelse. Det er desuden DanPilots hensigt at fortsat at 


opretholde høje standarder for forretningsmæssig etik og integritet, hvilket bl.a. sikres ved at 
DanPilot til stadighed overholder gældende sanktioner over for bl.a. russiske selskaber. Endelig 
foranlediger bestyrelsen, at direktionen hvert år sætter skærpede målsætninger for DanPilots 


arbejde med klima- og bæredygtighed, som mindst én årligt afrapporteres til bestyrelsen. 


6. Målsætninger 

DanPilot arbejder med kontinuerlige forbedringer i alle dele af virksomhedens aktiviteter - 
således også arbejdet med ESG. Mindst én gang årligt drøfter DanPilots bestyrelse arbejdet med 
ESG, herunder om og i givet fald på hvilke områder DanPilot hensigtsmæssigt kan have en 
særskilt politik, eller om eksisterende politikker skal revideres. 

Arbejdet med ESG-politikken er struktureret, så der er en kerne af aktiviteter, der løbende måles 
og rapporteres på. Derudover trækker DanPilot hvert år en håndfuld emner ud, som behandles 
nærmere det pågældende år. Endelig vil DanPilot i rapporteringen bruge cases til at belyse 
særligt vigtige områder af ESG-rapporteringen. Fælles for rapporteringerne er, at de baseres på 


fakta fra det år, der rapporteres fra. 
DanPilot fastsætter løbende skærpede mål for den kerne af aktiviteter, der løbende måles på, 


med henblik på at skabe kontinuerlige forbedringer. Målene fremgår af rapporten uanset om de 


o . 
nas eller ej. 


Vedtaget på bestyrelsesmødet den 4. december 2023 


